ཧོང་ཀོང་མི་མང་ནང་བསམ་ཚུལ་བསྡུ་ལེན་བྱས་པ་ལྟར་ན་བོད་རང་བཙན་ལ་རྒྱབ་སྐྱོར་བྱེད་མཁན་བརྒྱ་ཆ་༡༩དང་ཐའེ་ཝན་རང་བཙན་ལ་རྒྱབ་སྐྱོར་བྱེད་མཁན་བརྒྱ་ཆ་༣༤ཆགས་འདུག་ཟེར།ཧོང་ཀོང་གཙུག་ལག་སློབ་གཉེར་ཁང་གིས་ཁ་པར་བརྒྱུད་བོད་དང་ཐའེ་ཝན་རང་བཙན་ལ་རྒྱབ་སྐྱོར་ཡོད་མེད་སྐོར་ཧོང་ཀོང་མང་ཚོགས་ནང་བསམ་ཚུལ་བསྡུ་ལེན་བྱས་ཏེ་སྙན་ཐོ་ཞིག་བཏོན་པ་ལྟར་ན།ཧོང་ཀོང་མི་མང་བརྒྱ་ཆ་༡༩ཡིས་བོད་རང་བཙན་ལ་རྒྱབ་སྐྱོར་དང་།བརྒྱ་ཆ་༦༣ཙམ་གྱིས་མོས་མཐུན་བྱས་མེད་པ་དང་།དེ་བཞིན་མང་ཚོགས་བརྒྱ་ཆ་༣༤ཡིས་ཐའེ་ཝན་རང་བཙན་ལ་རྒྱབ་སྐྱོར་ཡོད་པ་དང་།རྒན་པའི་ནང་རྒྱབ་སྐྱོར་བྱེད་མཁན་ཉུང་ཡང་།གཞོན་སྐྱེས་བརྒྱ་ཆ་༦༠ཙམ་གྱིས་ཐའེ་ཝན་རང་བཙན་ལ་རྒྱབ་སྐྱོར་ཡོད་སྐོར་བསྒྲགས་འདུག